Λάρνακα, 21/11/2024

**Η Lidl Κύπρου συνεισφέρει στη δυναμική ανάπτυξη της κυπριακής κοινωνίας και οικονομίας**

**Το πέμπτο Socioeconomic Impact Report της εταιρείας για το οικονομικό έτος 2023 επιβεβαιώνει το ενισχυμένο κοινωνικοοικονομικό της αποτύπωμα στη χώρα.**

Η **Lidl Κύπρου**, συνεπής στη δέσμευσή της για εταιρική υπευθυνότητα, προσφορά στην τοπική κοινωνία και στην οικονομία, δημοσιεύει το πέμπτο **Socioeconomic Impact Report**, το οποίο αποτυπώνει τη σημαντική κοινωνικοοικονομική συμβολή της για την περίοδο **Μαρτίου 2023 - Φεβρουαρίου 2024**.

Σκοπός της εν λόγω μελέτης, που εκπονείται κάθε χρόνο, είναι η γενικότερη αξιολόγηση των οικονομικών και κοινωνικών επιδράσεων που δημιουργούνται από τη λειτουργία της εταιρείας στην Κύπρο.

Το τελευταίο έτος, η Lidl Κύπρου ενίσχυσε τη θετική της επίδραση στην τοπική οικονομία, καταγράφοντας αυξημένες συνεισφορές στο ΑΕΠ της χώρας, στην απασχόληση και στα φορολογικά έσοδα. Συγκεκριμένα, η **συνεισφορά της στο ΑΕΠ ανήλθε σε €133εκ.**, που αντιστοιχεί στο **0,51% του εθνικού ΑΕΠ**, ενώ οι **φορολογικές εισφορές** της εταιρείας στο κυπριακό κράτος έφθασαν τα **€23εκ.**, που αντιστοιχεί στο **0,18%** του **συνολικού** **ποσοστού των φορολογικών εσόδων** του κράτους.

Επιπρόσθετα, η εταιρεία, ως ένας από τους μεγαλύτερους εργοδότες στην Κύπρο με 21 καταστήματα παγκύπρια και 1 από τα μεγαλύτερα logistics center εγχώρια, υποστηρίζει συνολικά περισσότερες από **1.997 θέσεις εργασίας** (άμεσες, έμμεσες ή επαγόμενες) στην κυπριακή οικονομία, αριθμός που αντιστοιχεί στο **0,42% της συνολικής απασχόλησης της χώρας**.

Έχοντας ως σημείο αναφοράς τη λογοδοσία και τη στρατηγική της για την υλοποίηση των Στόχων Βιώσιμης Ανάπτυξης του ΟΗΕ, η Lidl Κύπρου επένδυσε επίσης συνολικά **€493.800 σε πρωτοβουλίες για την κυπριακή κοινωνία και το περιβάλλον**, συμβάλλοντας σημαντικά στη βελτίωση της ποιότητας ζωής στη χώρα. Συγκεκριμένα, **€464.800** επενδύθηκανσε **χορηγίες, χρηματικές** **δωρεές και δαπάνες για κοινωνικές και περιβαλλοντικές δράσεις,** ενώ τα υπόλοιπα αφορούσαν την **αξία των προϊόντων που προσφέρθηκαν σε ευάλωτες κοινωνικές ομάδες**.

Η Lidl Κύπρου παραμένει αφοσιωμένη στη δημιουργία αξίας για το σύνολο της κυπριακής κοινωνίας, συνεχίζοντας τη δέσμευσή της για ένα καλύτερο αύριο με βιώσιμες πρακτικές και έμφαση στην κοινωνική ευθύνη.

Μπορείτε να βρείτε το **Socioeconomic Impact Report 2023** [εδώ](https://corporate.lidl.com.cy/el/responsibility/dimosieuseis/socioeconomic-impact-reports).

**Επισκεφθείτε τη Lidl Κύπρου και στα:**

**team.lidl.com.cy**

[**corporate.lidl.com.cy**](https://corporate.lidl.com.cy/el/)

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**twitter.com/Lidl\_Cyprus\_**](https://twitter.com/Lidl_Cyprus_)

[**linkedin.com/company/lidl-cyprus**](https://www.linkedin.com/company/lidl-cyprus)